**ՀԻՄՆԱՎՈՐՈՒՄ**  
**ՆՈՅԵՄԲԵՐՅԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Նոյեմբերյան համայնքի 2022 թվականի բյուջեի հաստատման որոշման նախագիծը մշակվել է  հիմք ընդունելով Նոյեմբերյան համայնքի 2022-2026 թվականների զարգացման ծրագիրը և առաջնորդվելով  «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի, 33-րդ հոդվածի 3-րդ մասի պահանջների համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:        
Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումները իրականացվում են յուրաքանչյուր մասերի համար առանձին: Համայնքի բյուջեի պլանավորումն իրականացվել է համեմատական մեթոդով, որի ժամանակ հիմնվել ենք վերջին մեկ տարվա երեք համայնքների փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համար  համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։          
  Նոյեմբերյան համայնքի 2022 թվականի բյուջեի նախագծում (այսուհետ՝ նախագիծ)    եկամուտների և ծախսերի ընդհանուր գումարը ծրագրվել է  1 267 261.0 հազար դրամ, դեֆիցիտը  (պակասուրդը)՝ 179 819.0 հազար դրամ, տարեսկզբին համայնքի ֆոնդային բյուջեի առկա միջոցները կազմել են 122 972.6 հազար դրամ, որից պետության կողմից հատկացված սուբվենցիյի մնացորդ՝ 45 886.8 հազար դրամ և համայնքի միջոցներից մնացորդ՝ 77 085.8 հազար դրամ:          
  
**1. Բյուջեի եկամուտների կանխատեսում**Նոյեմբերյան համայնքի 2022 թվականի բյուջեի վարչական մասի կանխատեսված եկամուտների ընդհանուր գումարը ծրագրվել  է 1 267 261.0 հազար դրամ, գերազանցելով նախորդ տարվա պլանավորված բյուջեն 10.4 %-ով, որը կազմում է 47 933.9  հազար դրամ:  
Նախագծով նախատեսված եկամուտների ընդհանուր ծավալում սեփական եկամուտները կազմում են 381 050.4 հազար դրամ՝ 2021 թվականի հաստատված  344 141.6 հազար դրամի դիմաց, գերազանցելով նախորդ տարվա ցուցանիշը  11.07 %-ով:  
Նախագծով նախատեսված եկամուտների հիմավորումը և համեմատական վերլուծությունը առավել հստակ կլինի դրանք առանձին եկամտատեսակների տեսքով ներկայացման պարագայում։  
Մասնավորապես.     
1)Հարկեր և տուրքեր.        
Հարկային եկամուտները ծրագրվել են  270 445.4 հազար դրամի չափով կամ 2021թվականի հաստատված ցուցանիշից 228 033.4 հազար դրամ կամ 11.86 %–ով ավել։ 2022թվականի հարկային եկամուտները ծրագրվելեն հիմքում ունենալով  2021թվականի կատարողականը, համայնքում հարկերի հավաքագրման համար իրականացվող միջոցառումների հետևողականությունը և արդյունավետությունը։ Հարկային եկամուտները ծրագրելիս հաշվի են առնվել առկա ապառքները և 2022 թվականի հաշվարկային ցուցանիշները։ Հարկային եկամուտների կանխատեսվող աճը պայմանավորված է գույքային հարկերի բազաների ճշտումների արդյունքից, ինչպես նաև համայնքում նորգրանցված փոխադրամիջոցների հարկից։        
  Տեղական տուրքերը ծրագրվել են 8 450.1 հազար դրամի չափով, որը 9 639.8 հազար դրամով կամ 14.07 %-ով նվազել է 2021թվականի ծրագրային ցուցանիշը՝ հիմք ընդունելով 2021թվականի փաստացի կատարողականի նվազեցումը (6 813.4 հազար դրամ) ։ Այն պայմանավորված է համայնքի վարչական տարածքում ոգելից և ալկոհոլային խմիչքների և (կամ) ծխախոտի արտադրանքի վաճառքի թույլտվությունների պակասեցմամբ։          
    Պետական տուրքերը ծրագրվել են 5 296 հազար դրամ՝ 2021թվականի համար հաստատված ցուցանիշի չափով, որից՝ քաղաքացիական կացության ակտեր գրանցելու հետ կապված համապատասխան գործարքներից՝  1 651.5 հազար դրամ, նոտարական գրասենյակի կողմից նոտարական ծառայությունների հետ կապված համապատասխան գործարքներից՝ 3 644.6 հազար դրամ։   
2) Պաշտոնական դրամաշնորհներ.    
   Հիմք ընդունելով Հայաստանի Հանրապետության 2022 թվականի պետական բյուջեի նախագծով նախատեսված  ցուցանիշները՝ Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաները  նախագծով ծրագրվելեն 861 776.5 հազար դրամ՝ 2021 թվականին նախատեսված գումարի համեմատ նվազելով 0.3 %-ով կամ 2 365.1 հազար դրամով, իսկ պետական բյուջեից տրամադրվող նպատակային հատկացումները (սուբվենցիաներ) պլանավորվել են հիմք ընդունելով 2021  թվականին հաստատված գումարները, որը պակասեցվել է 1 202.3 հազար դրամով։   
3) Այլ եկամուտներ.   
2022թվականի ծրագրով այլ եկամուտները նախատեսվել են 110 605.0 հազար դրամ՝ 2021թվականի ճշտված բյուջեով նախատեսված  116 108.2 հազար դրամի դիմաց կամ 4.9 %-ով  պակաս։ Այլ եկամուտները իրենց մեջ ներառում են հողի և գույքի վարձակալությունից եկամուտները, վարչական գանձումները (նախադպրոցական և արտադպրոցական կազմակերպություններում  համայնքի կողմից մատուցված ծառայությունների դիմաց փոխհատուցման գումարներ), տեղական վճարները,  տույժերը, տուգանքները, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համարպետական բյուջեից ստացվող միջոցները և այլ եկամուտներ։

**2. Բյուջեի ծախսերի կանխատեսում**    
Նոյեմբերյան համայնքի 2022 թվականի բյուջեի նախագծով ծախսերի ծավալը ծրագրվել է  1 570 052.5 հազար դրամի չափով։ Ծախսերի ամբողջ ծավալի շուրջ 79.82 %-ը կամ 1 267 261.0 հազար դրամը բաժին է ընկնում  ընթացիկ ծախսերին (վարչական բյուջե), 302 791.5 հազար դրամը ֆոնդային բյուջեի գումարից 45 886.8 հազար դրամը նախկին տարվա սուբվենցիայի համար հատկացված գումարն է, իսկ 77 085.8 հազար դրամը 2021 թ-ի ֆոնդային բյուջեի առկա մնացորդն է, 179 819.0 հազար դրամը 2021 թ-ի տարեվերջյան դեֆիցիտն է: Նախագծով առաջարկվող բյուջետային ծախսերում 24,2 %-ը բաժին է ընկել «Ընդհանուր բնույթի հանրային ծառայություններ» ոլորտին, և «Տնտեսական հարաբերություններ» ոլորտին 7.8 %-ը, «Շրջակա միջավայրի պաշտպանություն» ոլորտին 3.9 %-ը, «Բնակարանային շինարարություն և կոմունալ ծառայություն» ոլորտին 17.4 %-ը. «Հանգիստ, մշակույթ և կրոն» ոլորտին 8.2 %-ը, «Կրթություն» ոլորտին 30.7 %-ը, «Սոցիալական պաշտպանություն» ոլորտին 1.4 %-ը, «Հիմնական բաժիներին չդասվող պահուստային ֆոնդեր» ոլորտին 6.4 %-ը/, որից վարչական բյուջե 6.01 %, իսկ ֆոնդային բյուջեի պահուստային ֆոնդը կազմում է 7.6%՝ ապահովելով «Հայաստանի Հանրապետության բյուջետային համակարգի մասին» օրենքի 29-րդ հոդվածի պահանջները։    
  Ստորև ներկայացվում են համայնքի 2022 թվականի բյուջեի նախագծով ծրագրվող ծախսերի սկզբունքներն ու հիմնավորումները ՝ ըստ ծրագրի։         
 1) «Համայնքապետարանի աշխատակազմի պահպանում» ծրագրով ծախսերը նախագծում ծրագրվել են հիմնականում հաշվի առնելով գործող օրենսդրական պահանջները և խորհրդատվական բնույթ կրող նորմատիվները։ Նախորդ տարվա համեմատ պահպանման ծախսերը պակաս են պլանավորվել 8.3 %-ով՝ հիմք ընդունելով խորհրդատվական բնույթ կրող նորմատիվները: Ոլորտի մյուս ծրագրերում  էական փոփոխություններ չեն կատարվել, ծախսերը պլանավորվել են հաշվի առնելով վերջին մեկ տարվա փաստացի ցուցանիշները։    
2) Նախորդ տարվա  աղբահանության գումարը կազմել է 138 691.2 հազար դրամ, և քանի որ 2022 թ-ի 5 ամսվա ցուցանիշը պլանավորվում է 61 695.8 հազար դրամ և այսուհետ տնտեսությունը վերափոխվում է «Համայնքային տնտեսություն սպասարկող» ՀՈԱԿ-ի, որի 7 ամսվա ծախսերը պլանավորվում է 180 022.0 հազար դրամ:    
3) Բարեկարգ, հարմարավետ և մատչելի միջավայրի ձևավորման համար համայնքում ծրագրվել են կատարելու հետևյալ կապիտալ աշխատանքները՝ համայնքապետարանի մասնակի վերանորոգում և գույքի ձեռք բերում-29 800.0 հազար դրամ        
3.1)    Փողոցների ասֆալտապատման և տուֆապատման  աշխատանքներին որպես սուբվենցիոն ծրագրի համաֆինանսավորում հատկացվելու է ֆոնդային բյուջեից 66 600.0 հազար դրամ:                     
3.2) Համայնքում շարունակական բնույթ է կրում լուսավորության առկա համակարգի վերափոխումը էներգախնայող համակարգի և նորի կառուցումը ։ 2022 թվականին նախատեսվում է  ծախսել Փողոցային լուսավորության ընդլայնման համար ֆոնդային բյուջեից 53 000.0 հազար դրամ՝ սուբվենցիոն ծրագրի համաֆինանսավորում, իսկ վարչական բյուջեի ծախսերը կազմում է 15 100.0 հազար դրամ։

3.3) Համայնքապետարանի ենթակայության կրթության արդիականացմանը աջակցելու նպատակով ծրագրվում է ծախսելու

44 403.0 հազար դրամ՝ նախադպրոցական և արտադպրոցական հիմնարկներին անհրաժեշտ գույքի ձեռքբերման համար, ինչպես նաև մանկապարտեղների սուբվենցիոն ծրագրի համաֆինանսավորում-30 000.0 հազար դրամ։  3.4) Նոյեմբերյան համայնքի «Համայնքային տնտեսություն սպասարկող» ՀՈԱԿ-ը համայնքում իրականացնելու է աղբահանության, որոշ բնակավայրերում՝ ջրամատակարարման, ինչպես նաև այլ կոմունալ սպասարկման աշխատանքներ, արդիականացման համար ֆոնդային բյուջեյից հատկացվել է 11 311.0 հազար դրամ վարչական շենքի նորոգման համար։  
3.5) Մշակույթի կենտրոններին և հիմնարկներին ֆոնդային բյուջեից անհրաժեշտ գույքի ձեռքբերման համար հատկացվել է 219.0 հազար դրամ, ինչպես նաև սուբվենցիոն ծրագրի համաֆինանսավորման համար՝ 28 500.0 հազար դրամ։ 